title: 2010/664/ЕС: Решение на Европейския парламент и на Съвета от 20 октомври 2010 година за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/003 ES/Galicia Textiles, Испания)

text:
               4.11.2010

               BG

               Официален вестник на Европейския съюз

               L 286/20

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 20 октомври 2010 година
   за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/003 ES/Galicia Textiles, Испания)
   (2010/664/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (наричан по-долу „ЕФПГ“) е създаден с цел да се предоставя допълнителна подкрепа на работниците, съкратени в резултат от значими структурни промени в световната търговия поради глобализацията, и те да бъдат подпомагани при повторното им интегриране на пазара на труда.

               (2)

               Обхватът на ЕФПГ беше разширен за подадените след 1 май 2009 г. заявления, за да се включи подкрепа за работниците, чието съкращаване е пряк резултат от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на ЕФПГ в рамките на годишния таван от 500 милиона евро.

               (4)

               На 5 февруари 2010 г. Испания подаде заявление за мобилизиране на ЕФПГ по отношение на съкращения в 82 предприятия, извършващи дейност по разделение 14 от NACE Revision 2 („Производство на облекло“) в един регион NUTS II, а именно Галисия (ES11), и представи допълнителна информация към него за периода до 11 май 2010 г. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 1 844 700 EUR.

               (5)

               Поради това ЕФПГ следва да бъде мобилизиран за предоставяне на финансово участие по заявлението, подадено от Испания,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2010 година се мобилизира Европейският фонд за приспособяване към глобализацията (ЕФПГ) за осигуряване на сумата от 1 844 700 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 20 октомври 2010 година.

            За Европейския парламент

            Председател

         J. BUZEK

            За Съвета

            Председател

         O. CHASTEL

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение на Съвета от 10 март 1994 година за приемане на Резолюция № 47 относно въвеждането на допълнителен карнет ТИР с по-висока гаранция, приета на 2 юли 1993 година от работната група на Икономическата комисия за Европа (ООН) по митническите въпроси, които засягат транспорта

text:
Важна правна забележка

|

31994D0166

Официален вестник n° L 076 , 18/03/1994 стр. 0025 - 0027 специално финландско издание: глава 2 том 11 стр. 0093  специално шведско издание: глава 2 том 11 стр. 0093  специално чешко издание глава 02 том 05 стр. 200  - 202 специално испанско издание глава 02 том 05 стр. 200  - 202 специално унгарско издание глава 02 том 05 стр. 200  - 202 специално литвийско издание глава 02 том 05 стр. 200  - 202 LV.ES глава 02 том 05 стр. 200  - 202 MT.ES глава 02 том 05 стр. 200  - 202 PL.ES глава 02 том 05 стр. 200  - 202 SK.ES глава 02 том 05 стр. 200  - 202 специално словенско издание глава 02 том 05 стр. 200  - 202

		19940310Решение на Съветаот 10 март 1994 годиназа приемане на Резолюция № 47 относно въвеждането на допълнителен карнет ТИР с по-висока гаранция, приета на 2 юли 1993 година от работната група на Икономическата комисия за Европа (ООН) по митническите въпроси, които засягат транспорта(94/166/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него,като взе предвид предложението на Комисията,като има предвид, че Резолюция № 47 предвижда мерки, които да осигурят правилното прилагане на TIR Конвенцията от 1975 г. и да дадат по-висока гаранция за превоза на определени видове стоки, предполагащи по-висок риск от измамно избягване на митнически и други такси;като има предвид, че с оглед нейното съдържание, настоящата резолюция е от изключително значение за Общността, и тя следва да я приеме и незабавно да я въведе,РЕШИ:Член 1С този документ се приема от името на Общността и се въвежда незабавно Резолюция № 47 относно въвеждането на допълнителен карнет ТИР с по-висока гаранция, приета на 2 юли 1993 г. от работната група на Икономическата комисия за Европа (ООН) по митническите въпроси, засягащи транспорта.Текстът на резолюцията е приложен към настоящото решение.Член 2Председателят на Съвета е опълномощен да определи упълномощен представител, който да депозира документа за присъединяване към Конвенцията от името на Общността. Председателят на Съвета да определи упълномощен представител, който да нотифицира изпълнителния секретар на Икономическата комисия за Европа за това, че Общността приема и въвежда незабавно резолюцията, посочена в член 1.Съставено в Брюксел на 10 март 1994 година.За СъветаПредседателY. Papantoniou--------------------------------------------------19940310ВЪВЕЖДАНЕ НА ДОПЪЛНИТЕЛЕН КАРНЕТ ТИР С ПО-ВИСОКА ГАРАНЦИЯРезолюция № 47приета на 2 юли 1993 година от работната група на Икономическата комисия на ООН за Европа по митническите въпроси, засягащи транспортаРАБОТНАТА ГРУПА ПО МИТНИЧЕСКИТЕ ВЪПРОСИ, ЗАСЯГАЩИ ТРАНСПОРТА,КАТО ПОДЧЕРТАВА значението на доброто и ефективно функциониране на Митническата конвенция за международния транспорт на стоки под покритието на карнети ТИР (TIR Конвенция, 1975 г.) за улесняване на международния превоз на стоки с пътни превозни средства,ЗАГРИЖЕНА ЗА от последното увеличение на случаите на измама, които могат да застрашат мерките за улеснение, предвидени в TIR Конвенцията от 1975 г.,КАТО СЪЗНАВА трудностите, с които се среща международната гаранционна верига при предоставяне на адекватни обезпечения за стоки с висок риск от митническа гледна точка,КАТО ОТЧИТА, че възможно най-бързо въвеждане на карнет ТИР с висока гаранция, покриващ тютюн и алкохол, може да е стъпка по посока решаване на тези проблеми,КАТО ИМА ПРЕДВИД разпоредбите на приложения 1 и 6, обяснителна бележка 0.8.3 от TIR Конвенцията от 1975 г.,РЕШАВА единодушно да приеме следните временни мерки, които се въвеждат преди съответното изменение в TIR Конвенцията от 1975 г. и те да влязат в сила, вероятно още през 1994 г.:Когато се отнася до транспортиране на алкохол и тютюн, детайли за които са дадени по-долу, препоръчваме на митническите органи да увеличат максималната сума, която може да бъде потърсена от гарантиращите асоциации до сума, равна на 200000 щатски долара:1. неденатуриран етилов алкохол с алкохолно съдържание по обем 80 % vol или повече (код по ХС: 220710);2. неденатуриран етилов алкохол с алкохолно съдържание по обемно по-малко от 80 % vol, ракия, ликьор и други спиртни напитки; алкохолни комбинации от разновидности, използвани за производството на напитки (код по ХС: 2208);3. пури, пури с отворени краища и пурети, съдържащи тютюн (код по ХС: 240210);4. цигари, съдържащи тютюн (код по ХС: 240220);5. тютюн за пушене, съдържащ или несъдържащ тютюневи заместители в някаква пропорция (код по ХС: 240310).За транспортирането на алкохол и тютюн, посочени по-горе, митническите органи изискват карнети ТИР, на които ясно са изписани думите "TАBAC/ALCOOL" и "TABAC/ALCOOL" на корицата и на всички отрязъци. Освен това тези карнети трябва да съдържат допълнителен лист с детайли за гарантираните категории тютюн и алкохол, така както е посочено по-горе.Съществуващите карнети ТИР "ТЮТЮН", подписани от г-н M. Westerink, не са вече валидни,ОТПРАВЯ МОЛБА към Международния съюз за автомобилен транспорт (IRU), националните асоциации, гарантиращите асоциации и митническите органи да предприемат всички необходими мерки, за да осигурят въвеждането на карнет ТИР "TАBAC/ALCOOL", считано от 1 септември 1993 г.,ОТПРАВЯ МОЛБА към договарящите се страни по TIR Конвенцията от 1975 г. да нотифицират до 1 септември 1993 г. изпълнителния секретар на Икономическата комисия на ООН за Европа дали приемат карнет ТИР "TАBAC/ALCOOL",ОТПРАВЯ МОЛБА към изпълнителния секретар на Икономическата комисия на ООН за Европа да уведоми всички договарящи се страни по TIR Конвенцията от 1975 г. за приемането на карнет ТИР "TOBACCO/ALCOHOL".--------------------------------------------------


title: Решение 2004/803/ОВППС на Съвета от 25 ноември 2004 година за започването на военна операция на Европейския съюз в Босна и Херцеговина

text:
Важна правна забележка

|

32004D0803(01)

Официален вестник n° L 353 , 27/11/2004 стр. 0021 - 0022 Официален вестник n° L 153 , 07/06/2006 стр. 0169 - 0170

		20041125Решение 2004/803/ОВППС на Съветаот 25 ноември 2004 годиназа започването на военна операция на Европейския съюз в Босна и ХерцеговинаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване Европейския съюз, и по-специално, член 17 от него,като взе предвид Съвместно действие 2004/570/ОВППС на Съвета oт 12 юли 2004 г. относно военна операция на Европейския съюз в Босна и Херцеговина [1], и по-специално член 5 от него,като има предвид, че:(1) На 09 юли 2004 г. Съветът за сигурност на ООН единодушно прие Резолюция 1551 (2004), приветстваща намерението на ЕС да стартира мисия на ЕС в Босна и Херцеговина, която да включва военен компонент от декември 2004 г. по условията, отбелязани в писмото от 29 юни 2004 г. от министъра на външните работи на Ирландия и председателя на Съвета на Европейския съюз до председателството на Съвета за сигурност. Съветът за сигурност на ООН реши по-нататък статутът на силите по споразуменията, които понастоящем са част от допълнение Б към приложение 1.А към Мирното споразумение, да се прилага временно по отношение на предложената европейска мисия и нейните сили включително с оглед на нейното изграждане в Босна и Херцеговина в очакване на съгласувани действия на страните по тези споразумения с такъв ефект.(2) На 22 ноември 2004 г. Съветът за сигурност на ООН единодушно прие Резолюция 1575 (2004), inter alia, упълномощаваща държавите-членки, действащи чрез или в сътрудничество с ЕС, да създадат за първоначално планиран срок от 12 месеца многонационална сила за стабилизация, наречена EUFOR, която да бъде правоприемник на SFOR, под единно командване и контрол, и която да изпълнява своите мисии във връзка с прилагането на приложение 1-А и приложение 2 към мирното споразумение, в сътрудничество с присъствието на щабквартирата на НАТО, в съответствие с договореностите, постигнати между НАТО и ЕС, както те са сведени до знание на Съвета за сигурност, който пък признава, че EUFOR ще има основна роля за стабилизирането на мирния процес по смисъла на военните аспекти, записани в Мирното споразумение, и признавайки, че Мирното споразумение и разпоредбите на предишни негови съответстващи резолюции се прилагат и във връзка с присъствието както на EUFOR, така и на НАТО, така както те са били прилагани и по отношение на SFOR. В тази връзка препратките в Мирното споразумение, и по-специално в приложение 1-А и неговите допълнения и съответните резолюции за IFOR и/или SFOR, НАТО и Северноатлантическия съвет, следва да се четат като прилагащи, както е подходящо, към присъствието съответно на НАТО, EUFOR, Европейския съюз и Комитета по политика и сигурност и Съвета на Европейския съюз.(3) В съответствие с член 6 от протокола относно позицията на Дания, който е приложен към Договора за Европейския съюз и Договора за създаване на Европейската общност, Дания не участва в изготвянето и прилагането на решенията и в действията на ЕС, които предполагат ефекти върху отбраната. Дания не участва във финансирането на операцията.(4) На 12 и 13 декември 2002 г. Европейският съвет от Копенхаген прие Декларация, в която се казва, че договореностите "Берлин плюс" и тяхното изпълнение ще се прилагат само за онези държави-членки, които са също така и членки или на НАТО, или са страни от инициативата "Партньорство за мир" и които впоследствие са сключили двустранни споразумения за сигурност с НАТО,РЕШИ:Член 1Военната операция на ЕС в Босна и Херцеговина — Althea, следва да стартира на 2 декември 2004 г.Член 2С настоящото командващият военната операция на ЕС се упълномощава незабавно да издаде заповед за мобилизация (ACTORD), за да бъдат разгърнати военните сили преди прехвърлянето на правомощия, което ще последва след пристигането им на място, както и да започне изпълнението на мисията на 2 декември 2004 г.Член 3Без да нарушава разпоредбите на член 17 от Съвместно действие 2004/570/ОВППС, настоящото решение остава в сила, докато Съветът реши да сложи край на военната операция в Босна и Херцеговина.Член 4Настоящото решение влиза в сила от датата на неговото приемане.Член 5Настоящото решение се публикува в Официален вестник на Европейския съюз.Съставено в Брюксел на 25 ноември 2004 година.За СъветаПредседателL. J. Brinkhorst[1] ОВ L 252, 28.7.2004 г., стр. 10.--------------------------------------------------


Решение на Европейския парламент от 10 юли 2007 г. за изменение на член 201 от Правилника за дейността на Европейския парламент относно прилагането и тълкуването на правилника (2006/2192(REG))


title: Решение на Съвета от 13 ноември 2012 година за назначаване на членовете на Научния и технически комитет

text:
               22.11.2012

               BG

               Официален вестник на Европейския съюз

               C 360/2

         РЕШЕНИЕ НА СЪВЕТА
   от 13 ноември 2012 година
   за назначаване на членовете на Научния и технически комитет
   2012/C 360/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 134 от него,
   след консултиране с Комисията,
   като има предвид, че:

               (1)

               С решението си от 22 януари 2008 г. (1) Съветът назначи членовете на Научния и технически комитет за периода от 22 януари 2008 г. до 22 януари 2013 г.

               (2)

               За да се даде възможност на Научния и технически комитет да използва пълноценно разнообразните експертни умения, необходими за изпълнение на неговите задачи, Комитетът може, при спазване на вътрешния си правилник, да кани заместници, които да участват в заседанията му.

               (3)

               Член 134, параграф 2 от Договора за създаване на Европейската общност за атомна енергия беше изменен с член 11 от Акта относно условията на присъединяване на Република Хърватия и следователно ще е необходимо тази разпоредба да бъде приложена по повод на присъединяването на Република Хърватия,

         РЕШИ:
   Член единствен
   Назначават се за членове на Научния и технически комитет за периода от 23 януари 2013 г. до 22 януари 2018 г.:

               Bertrand BARRE

               Jānis BĒRZIŅŠ

               Sten BJURSTRÖM

               Michel BOURGUIGNON

               Franck BRISCOE

               Michel CHATELIER

               Pavel CHRÁSKA

               Maurizio CUMO

               Panicos DEMETRIADES

               Daniela DIACONU

               Allan DUNCAN

               Sue ION

               Leonidas KAMARINOPOULOS

               Michael KAUFMANN

               Jørgen KJEMS

               Jan-Leen KLOOSTERMAN

               Latchezar Krumov KOSTOV

               Zdeněk KŘÍŽ

               Walter KUTSCHERA

               Peter LIŠKA

               Carlo LOMBARDI

               Cayetano LÓPEZ

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O’FLAHERTY

               Enn REALO

               Francesco ROMANELLI

               Michael SAILER

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Zoltán SZATMÁRY

               Ioan URSU

               Eugenijus USPURAS

               Theofiel VAN RENTERGEM

               Carlos VARANDAS

               Andreas M. VERSTEEGH

               Hans-Josef ZIMMER

               Sándor ZOLETNIK

      Съставено в Брюксел на 13 ноември 2012 година.

            За Съвета

            Председател

         V. SHIARLY

      (1)  ОВ C 21, 26.1.2008 г., стр. 2.


title: 2011/617/ЕС: Решение на Европейския парламент от 10 май 2011 година относно приключването на сметките на Съвместното предприятие SESAR за финансовата 2009 година

text:
               27.9.2011

               BG

               Официален вестник на Европейския съюз

               L 250/259

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Съвместното предприятие SESAR за финансовата 2009 година
   (2011/617/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие SESAR за финансовата 2009 година,

               —

               като взе предвид доклада на Сметната палата относно годишните отчети на Съвместното предприятие SESAR за финансовата година, приключила на 31 декември 2009 г., придружен от отговорите на Съвместното предприятие (1),

               —

               като взе предвид препоръката на Съвета от 15 февруари 2011 г. (05894/2011 — C7-0051/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1361/2008 на Съвета от 16 декември 2008 г. за изменение на Регламент (ЕО) № 219/2007 за създаване на Съвместно предприятие за разработване на ново поколение Европейска система за управление на въздушното движение (SESAR) (3), и по-специално член 4б от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0124/2011),

               1.

               Одобрява приключването на сметките на Съвместното предприятие SESAR за финансовата 2009 година.

               2.

               Възлага на своя председател да предаде настоящото решение на изпълнителния директор на Съвместното предприятие SESAR, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 342, 16.12.2010 г., стр. 30.

      (2)  ОВ L 248, 16.9.2002 г., стр. 1.

      (3)  ОВ L 352, 31.12.2008 г., стр. 12.

      (4)  ОВ L 357, 31.12.2002 г., стр. 72.


title: Решение (ЕС) 2015/1893 на Съвета от 5 октомври 2015 година относно сключването, от името на Европейския съюз, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Република Мадагаскар и Европейската общност

text:
               22.10.2015

               BG

               Официален вестник на Европейския съюз

               L 277/1

         РЕШЕНИЕ (ЕС) 2015/1893 НА СЪВЕТА
   от 5 октомври 2015 година
   относно сключването, от името на Европейския съюз, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Република Мадагаскар и Европейската общност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, във връзка с член 218, параграф 6, втора алинея, буква а) и член 218, параграф 7 от него,
   като взе предвид предложението на Европейската комисия,
   след одобрението на Европейския парламент,
   като има предвид, че:

               (1)

               На 15 ноември 2007 г. Съветът прие Регламент (ЕО) № 31/2008 относно сключването на Споразумение за партньорство в областта на рибарството между Европейската общност и Република Мадагаскар (1) (наричано по-долу „споразумението“). Действащият протокол към споразумението изтече на 31 декември 2014 г.

               (2)

               Eвропейският съюз договори с Република Мадагаскар нов протокол към Споразумението (наричан по-долу „протоколът“), с който на корабите на Съюза се предоставят възможности за риболов в риболовната зона, която е под юрисдикцията на Република Мадагаскар.

               (3)

               Протоколът беше подписан в съответствие с Решение 2014/929/ЕС на Съвета (2) и се прилага временно от 1 януари 2015 г.

               (4)

               С член 9 от Споразумението се създава съвместен комитет, натоварен с контрола по прилагането на споразумението. Освен това в съответствие с протокола съвместният комитет може да одобрява някои изменения в протокола. За да се улесни одобряването на такива изменения, е целесъобразно на Комисията да се предоставят правомощия, при спазване на определени условия, да одобрява измененията съгласно опростена процедура.

               (5)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и на финансовото участие, предвидени в Споразумението за партньорство в областта на рибарството между Република Мадагаскар и Европейската общност, се одобрява от името на Съюза.
   Член 2
   Председателят на Съвета извършва от името на Съюза предвидената в член 16 от протокола нотификация.
   Член 3
   На Комисията се предоставят правомощия да одобрява от името на Съюза изменения на протокола в рамките на съвместния комитет, при спазване на предвидените в приложението разпоредби и условия.
   Член 4
   Настоящото решение влиза в сила в деня на приемането му.

      Съставено в Люксембург на 5 октомври 2015 година.

            За Съвета

            Председател

         N. SCHMIT

      (1)  ОВ L 15, 18.1.2008 г., стр. 1.

      (2)  ОВ L 365, 19.12.2014 г., стр. 6.

      ПРИЛОЖЕНИЕ

         Обхват на правомощията и процедура за установяване на позицията на Съюза в рамките на съвместния комитет

                  1.

                  На Комисията се предоставят правомощия да води преговори с Република Мадагаскар и, когато е целесъобразно и при спазване на точка 3 от настоящото приложение, да одобрява измененията на протокола по отношение на следните въпроси:

                              а)

                              преразглеждане на възможностите за риболов и на финансовото съдействие и на свързаните с това изменения на настоящия протокол и приложението към него в съответствие с член 8, параграфи 1 и 2 от протокола;

                              б)

                              определяне на възможностите за риболов в съответствие с член 9, параграф 6 от протокола;

                              в)

                              решение относно правилата за секторната подкрепа в съответствие с член 6 от протокола;

                              г)

                              приемане на мерки, насочени към устойчиво управление на обхванатите от настоящия протокол рибни ресурси и засягащи дейностите на риболовните кораби на Съюза в съответствие с член 7, параграф 4 от протокола;

                              д)

                              адаптиране на разпоредбите, уреждащи изпълнението на риболовните дейности и условията за прилагане на протокола и приложенията към него в съответствие с член 8, параграф 3 от протокола.

                  2.

                  В рамките на съвместния комитет Съюзът:

                              а)

                              действа в съответствие с целите на Съюза в рамките на общата политика в областта на рибарството;

                              б)

                              се съобразява със заключенията на Съвета от 19 март 2012 г. във връзка със съобщението на Комисията относно външното измерение на общата политика в областта на рибарството;

                              в)

                              насърчава позиции, които следват съответните правила, приети от регионалните организации за управление на рибарството.

                  3.

                  Когато се предвижда на заседание на съвместния комитет да бъде прието решение за изменения в протокола съгласно точка 1, се предприемат необходимите мерки, така че позицията, която да бъде изразена от името на Съюза, да бъде съобразена с най-актуалната статистическа, биологична и друга полезна информация, предадена на Комисията.
                  За тази цел и въз основа на тази информация, в достатъчен срок преди съответното заседание на съвместния комитет, службите на Комисията изпращат на Съвета или на неговите подготвителни органи за разглеждане и одобрение документ, в който подробно са изложени елементите на предложената позиция на Съюза.
                  По отношение на въпросите, посочени в точка 1, букви а) и б), за одобрение на предложената позиция на Съюза от Съвета се изисква квалифицирано мнозинство. В останалите случаи предложената в подготвителния документ позиция на Съюза се счита за одобрена, освен в случаите когато определен брой държави членки, представляващи блокиращо малцинство, се противопоставят на това по време на заседание на подготвителния орган на Съвета или в срок от двадесет дни от получаването на подготвителния документ, което от двете настъпи по-рано. В случай на противопоставяне въпросът се отнася до Съвета.
                  Ако в хода на по-нататъшни заседания, включително на място, не е възможно да се постигне съгласие за това позицията на Съюза да бъде съобразена с новите елементи, въпросът се отнася до Съвета или до подготвителните му органи.

                  4.

                  Комисията се приканва да предприеме своевременно всички необходими последващи мерки във връзка с решението на съвместния комитет, включително, когато е целесъобразно, да публикува съответното решение в Официален вестник на Европейския съюз и да представя всякакви предложения, необходими за изпълнението на това решение.


title: Решение на Европейския парламент от 29 ноември 2007г. за назначаването на David Bostock за член на Сметната палата (C6-0304/2007- 2007/0813(CNS))

text:
C 297 E/152                                   Официален вестник на Европейския съюз                         BG       20.11.2008
Четвъртък, 29 ноември 2007 г.
             P6_TA(2007)0563
             Максимално допустимите граници на остатъчни вещества от пестициди във и
             върху храни или фуражи (изпълнителни правомощия на Комисията) ***I
             Законодателна резолюция на Европейския парламент от 29 ноември 2007 г. относно предложе-
             нието за регламент на Европейския парламент и на Съвета за изменение на Регламент (ЕО)
             № 396/2005 относно максимално допустимите граници на остатъчни вещества от пестициди във
             и върху храни или фуражи, по отношение на изпълнителните правомощия, предоставени на
                              Комисията (COM(2006)0908 — C6-0025/2007 — 2006/0294(COD))
             (Процедура на съвместно вземане на решение: първо четене)
             Европейският парламент,
             — като взе предвид предложението на Комисията до Европейския парламент и до Съвета (COM
                 (2006)0908),
             — като взе предвид член 251 и членове 37 и 152, параграф 4 от Договора за ЕО, съгласно които Коми-
                 сията е внесла предложението в Парламента (C6-0025/2007),
             — като взе предвид член 51 от своя правилник,
             — като взе предвид доклада на Комисията по околна среда, обществено здраве и безопасност на храните
                 (A6-0342/2007),
             1.   Одобрява предложението на Комисията във вида, в който е изменено;
             2.   Призовава Комисията да се отнесе до него отново, в случай че възнамерява да внесе съществени изме-
             нения в своето предложение или да го замени с друг текст;
             3.   Възлага на своя председател да предаде позицията на Парламента съответно на Съвета и на Комисията.
             P6_TC1-COD(2006)0294
             Позиция на Европейския парламент, приета на първо четене на 29 ноември 2007 г. с оглед прие-
             мането на Регламент (ЕО) № …/2008 на Европейския парламент и на Съвета за изменение на
             Регламент (ЕО) № 396/2005 относно максимално допустимите граници на остатъчни вещества от
             пестициди във и върху храни или фуражи от растителен или животински произход във връзка с
                                  изпълнителните правомощия, предоставени на Комисията
             (Тъй като беше постигнато споразумение между Парламента и Съвета, позицията на Парламента на
             първо четене съответства на окончателния законодателен акт, Регламент (ЕО) № 299/2008.)
             P6_TA(2007)0564
             Назначаване на David Bostock за член на Сметната палата
             Решение на Европейския парламент от 29 ноември 2007 г. за назначаването на David Bostock за
                                 член на Сметната палата (C6-0304/2007 — 2007/0813(CNS))
             Европейският парламент,
             — като взе предвид член 247, параграф 3, от Договора за ЕО и член 160 Б, параграф 3, от Договора
                 Евратом, съгласно които Съветът се е консултирал с него (C6-0304/2007),
 ---pagebreak--- 20.11.2008       BG                         Официален вестник на Европейския съюз                                 C 297 E/153
                                                                                Четвъртък, 29 ноември 2007 г.
           — като взе предвид, че на свое заседание на 6 ноември 2007 г. Комисията по бюджетен контрол изслуша
               кандидата на Съвета за член на Сметната палата и разгледа неговата професионална квалификация в
               съответствие с критериите, посочени в член 247 параграф 2 от Договора за ЕО и член 106б, параграф
               2 от Договора за Евратом,
           — като взе предвид член 101 от своя правилник,
           — като взе предвид доклада на Комисията по бюджетен контрол (A6-0439/2007),
           1.   Изказва положително становище относно предложението за назначаване на David Bostock за член на
           Сметната палата;
           2.   Възлага на своя председател да предаде настоящата резолюция на Съвета и, за сведение, на Сметната
           палата, както и на други институции на ЕО и на институциите за одит на държавите-членки.
           P6_TA(2007)0565
           Назначаване на Michel Cretin за член на Сметната палата
           Решение на Европейския парламент от 29 ноември 2007 г. за назначаването на Michel Cretin за
                                член на Сметната палата (C6-0305/2007 — 2007/0814(CNS))
           Европейският парламент,
           — като взе предвид член 247, параграф 3, от Договора за ЕО и член 160 Б, параграф 3, от Договора
               Евратом, съгласно които Съветът се е консултирал с него (C6-0305/2007),
           — като взе предвид, че на своето заседание от 6 ноември 2007 г. Комисията по бюджетен контрол изслуша
               предложения от Съвета кандидат за член на Сметната палата и разгледа неговата професионална квали-
               фикация в съответствие с критериите, посочени в член 247, параграф 2 от Договора за ЕО и в член
               106б, параграф 2 от Договора за Евратом,
           — като взе предвид член 101 от своя правилник,
           — като взе предвид доклада на Комисията по бюджетен контрол (A6-0438/2007),
           1.   Изказва положително становище относно предложението за назначаване на Michel Cretin за член на
           Сметната палата;
           2.   Възлага на своя председател да предаде настоящата резолюция на Съвета и, за сведение, на Сметната
           палата, както и на други институции на ЕО и на институциите за одит на държавите-членки.


title: Решение (EС) 2015/2357 на Съвета от 10 декември 2015 година за разрешаване на определени държави членки да приемат, в интерес на Европейския съюз, присъединяването на Мароко към Хагската конвенция от 1980 г. за гражданските аспекти на международното отвличане на деца

text:
               17.12.2015

               BG

               Официален вестник на Европейския съюз

               L 331/20

         РЕШЕНИЕ (EС) 2015/2357 НА СЪВЕТА
   от 10 декември 2015 година
   за разрешаване на определени държави членки да приемат, в интерес на Европейския съюз, присъединяването на Мароко към Хагската конвенция от 1980 г. за гражданските аспекти на международното отвличане на деца
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 81, параграф 3, във връзка с член 218 от него,
   като взе предвид предложението на Европейската комисия,
   като взе предвид становището на Европейския парламент (1),
   като има предвид, че:

               (1)

               Европейският съюз е определил като една от своите цели насърчаването на защитата на правата на детето, както е посочено в член 3 от Договора за Европейския съюз. Мерките за закрила на децата срещу незаконно прехвърляне или задържане са съществен елемент от тази политика.

               (2)

               Съветът прие Регламент (ЕО) № 2201/2003 (2) (регламент „Брюксел IIa“), който има за цел да закриля децата от вредните последици от незаконното им прехвърляне или задържане и да въвежда процедури за осигуряване на незабавното им връщане в държавата на обичайно пребиваване, както и да осигурява защита на правото на лични отношения и правото на упражняване на родителски права.

               (3)

               Регламент (EО) № 2201/2003 допълва и подсилва разпоредбите на Хагската конвенция от 25 октомври 1980 г. за гражданските аспекти на международното отвличане на деца („Хагската конвенция от 1980 г.“), която установява на международно равнище система за задължения и сътрудничество между договарящите държави и между централните органи и има за цел осигуряването на незабавното връщане на незаконно прехвърлени или задържани деца.

               (4)

               Всички държави — членки на Съюза, са страни по Хагската конвенция от 1980 г.

               (5)

               Съюзът насърчава трети държави да се присъединят към Хагската конвенция от 1980 г. и подпомага правилното прилагане на Хагската конвенция от 1980 г., като участва заедно с държавите членки, inter alia, в специалните комисии, редовно организирани от Хагската конференция по международно частно право.

               (6)

               Може да се счита, че една обща правна рамка, приложима между държавите — членки на Съюза, и трети държави, предлага най-доброто решение в деликатни случаи на международно отвличане на деца.

               (7)

               Хагската конвенция от 1980 г. гласи, че тя се прилага между присъединяващата се държава и договарящите държави, които направят декларация, че приемат присъединяването ѝ.

               (8)

               Хагската конвенция от 1980 г. не позволява на регионални организации за икономическа интеграция като Съюза да стават страни по нея. Следователно Съюзът не може да се присъедини към Конвенцията, нито да депозира декларация за приемане на присъединяваща се държава.

               (9)

               Съгласно Становище 1/13 на Съда на Европейския съюз декларациите за приемане по силата на Хагската конвенция от 1980 г. попадат в сферата на изключителната външна компетентност на Съюза.

               (10)

               Мароко депозира своя инструмент за присъединяване към Хагската конвенция от 1980 г. на 9 март 2010 г. Хагската конвенция от 1980 г. влезе в сила за Мароко на 1 юни 2010 г.

               (11)

               Няколко държави членки вече са приели присъединяването на Мароко към Хагската конвенция от 1980 г. Оценката на положението в Мароко доведе до заключението, че държавите членки, които още не са приели присъединяването на Мароко, могат да приемат, в интерес на Съюза, присъединяването на Мароко при условията на Хагската конвенция от 1980 г.

               (12)

               Поради това държавите членки, които още не са приели присъединяването на Мароко, следва да бъдат упълномощени да депозират своите декларации за приемане, в интерес на Съюза, на присъединяването на Мароко в съответствие с условията, изложени в настоящото решение. Кралство Белгия, Чешката република, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Унгария, Малта, Кралство Нидерландия, Румъния, Словашката република, Република Финландия и Кралство Швеция, които вече са приели присъединяването на Мароко към Хагската конвенция от 1980 г., не следва да депозират нови декларации за приемане, тъй като съществуващите декларации остават валидни по силата на международното публично право.

               (13)

               Обединеното кралство и Ирландия са обвързани от Регламент (ЕО) № 2201/2003 и участват в приемането и прилагането на настоящото решение.

               (14)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки, които все още не са го направили, се упълномощават да приемат, в интерес на Съюза, присъединяването на Мароко към Хагската конвенция от 25 октомври 1980 г. за гражданските аспекти на международното отвличане на деца (,,Хагската конвенция от 1980 г.).
   2.   Държавите членки, посочени в параграф 1, депозират не по-късно от 11 декември 2016 г. декларация за приемане, в интерес на Съюза, на присъединяването на Мароко към Хагската конвенция от 1980 г., формулирана както следва:

      „[Пълно наименование на ДЪРЖАВАТА ЧЛЕНКА] декларира, че приема присъединяването на Мароко към Хагската конвенция от 25 октомври 1980 г. за гражданските аспекти на международното отвличане на деца в съответствие с Решение (EС) 2015/2357 на Съвета“.

   3.   Всяка държава членка информира Съвета и Комисията за депозирането на своята декларация за приемане на присъединяването на Мароко и съобщава на Комисията текста на декларацията в двумесечен срок от депозирането ѝ.
   Член 2
   Държавите членки, които са депозирали своите декларации за приемане на присъединяването на Мароко към Хагската конвенция от 1980 г. преди датата на приемане на настоящото решение, не депозират нови декларации.
   Член 3
   Настоящото решение влиза в сила в деня след публикуването му в Официален вестник на Европейския съюз.
   Член 4
   Адресати на настоящото решение са всички държави членки с изключение на Кралство Белгия, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Унгария, Малта, Кралство Нидерландия, Румъния, Словашката република, Република Финландия и Кралство Швеция.

      Съставено в Брюксел на 10 декември 2015 година.

            За Съвета

            Председател

         F. BAUSCH

      (1)  Становище от 11 февруари 2015 г. (все още непубликувано в Официален вестник).

      (2)  Регламент (ЕО) № 2201/2003 на Съвета от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност, с който се отменя Регламент (ЕО) № 1347/2000 (ОВ L 338, 23.12.2003 г., стр. 1).


title: Решение № 568/2009/ЕО на Европейския парламент и на Съвета от 18 юни 2009 година за изменение на Решение 2001/470/ЕО на Съвета за създаване на Европейска съдебна мрежа по граждански и търговски дела

text:
               30.6.2009

               BG

               Официален вестник на Европейския съюз

               L 168/35

      РЕШЕНИЕ № 568/2009/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 18 юни 2009 година
   за изменение на Решение 2001/470/ЕО на Съвета за създаване на Европейска съдебна мрежа по граждански и търговски дела
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 61, букви в) и г), член 66 и член 67, параграф 5, второ тире от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Европейската съдебна мрежа по граждански и търговски дела между държавите-членки („Мрежата“) бе създадена с Решение 2001/470/ЕО на Съвета (3), тъй като бе счетено, че създаването на пространство на свобода, сигурност и правосъдие изисква подобряване, опростяване и ускоряване на ефективното съдебно сътрудничество между държавите-членки, както и ефективен достъп до правосъдие на лицата, участващи в презгранични съдебни спорове. Това решение се прилага от 1 декември 2002 г.

               (2)

               Програмата от Хага за укрепване на свободата, сигурността и правосъдието в Европейския съюз, приета от Европейския съвет на 4 и 5 ноември 2004 г. (4), призовава да бъдат положени допълнителни усилия за улесняване достъпа до правосъдие и съдебно сътрудничество по граждански дела. По-специално програмата е съсредоточена върху ефективното изпълнение на правните инструменти относно гражданското правосъдие, приети от Европейския парламент и от Съвета, както и върху насърчаването на сътрудничество между членовете на юридическите професии с оглед установяването на най-добри практики.

               (3)

               В съответствие с член 19 от Решение 2001/470/ЕО, на 16 май 2006 г. Комисията представи доклад относно функционирането на Мрежата. В доклада се заключава, че макар Мрежата като цяло да е постигнала своите цели, поставени през 2001 г., тя все още не е развила пълния си потенциал.

               (4)

               За да осигури постигането на целите на програмата от Хага в областта на засилване на съдебното сътрудничество и достъпа до правосъдие, и за да се справи с очакваното нарастване на задачите на мрежата през следващите години, Мрежата следва да разполага с правна рамка, която да е по-добре пригодена за увеличаване на средствата ѝ за действие.

               (5)

               От изключителна важност е да се осигурят по-добри условия за работа на Мрежата в държавите-членки чрез национални звена за контакт и по този начин да се подсили тяхната роля както в Мрежата, така и спрямо съдиите и юридическите професии.

               (6)

               За тази цел държавите-членки следва да преценят средствата, които е необходимо да се предоставят на звената за контакт, за да могат те да изпълняват задълженията си пълноценно. Настоящото решение не следва да засяга вътрешното разпределение на компетенциите в държавите-членки относно финансиране на дейностите на националните членове на Мрежата.

               (7)

               За постигане на същата цел във всяка държава-членка е необходимо да е налице звено или звена за контакт, способни да изпълнява(т) възложените му(им) функции. При наличие на повече от едно звена за контакт, държавата-членка следва да осигури ефективна координация между тях.

               (8)

               В бъдеще, когато общностен или международен правен инструмент определя като приложимо правото на друга държава-членка, звената за контакт на мрежата следва да участват в информирането на съдебните и извънсъдебните органи в държавите-членки относно съдържанието на това чуждо право.

               (9)

               Звената за контакт следва да обработват молбите за съдебно сътрудничество достатъчно бързо в съответствие с общите цели на решението.

               (10)

               За изчисляване на сроковете, предвидени в настоящото решение, следва да се прилага Регламент (ЕИО, Евратом) № 1182/71 на Съвета от 3 юни 1971 г. за определяне на правилата, приложими за срокове, дати и крайни срокове (5).

               (11)

               Целта на електронния регистър е да предоставя информация с оглед оценяване функционирането на Мрежата и практическото прилагане на правните инструменти на Общността. Поради това в него не следва да се включва цялата информация, която се обменя между звената за контакт.

               (12)

               Професионалните организации на упражняващите юридически професии, по-специално адвокати, нотариуси и съдия-изпълнители, които участват пряко в прилагането на общностните и международните правни инструменти относно гражданското правосъдие, могат да станат членове на Мрежата чрез техните национални организации, така че заедно със звената за контакт да допринасят за изпълнението на някои специфични задачи и дейности на мрежата.

               (13)

               За целите на по-нататъшното развитие на функциите на Мрежата, свързани с достъпа до правосъдие, звената за контакт в държавите-членки следва да съдействат за предоставянето на обща информация на обществеността чрез използване на най-подходящите технически средства и най-малкото чрез поставяне на препратка към уебсайта на Мрежата и към органите, отговорни за прилагането на тези правни инструменти, на уебсайта на министерствата на правосъдието на държавите-членки. Настоящото решение не следва да се тълкува като налагащо задължение на държавите-членки да позволят пряк достъп на обществеността до звената за контакт.

               (14)

               При изпълнението на настоящото решение следва да се отчита постепенното въвеждане на европейската система за електронно правосъдие, една от чиито цели е улесняването на съдебното сътрудничество и достъпа до правосъдие.

               (15)

               За да подобри взаимното доверие между съдиите в Европейския съюз, както и взаимодействията между европейските мрежи, които участват, Мрежата следва да поддържа връзки с други европейски мрежи, които споделят същите цели, по-специално мрежите на съдебните институции и на съдиите.

               (16)

               За да съдейства за насърчаването на международното съдебно сътрудничество, Мрежата следва да развие връзки с други мрежи за съдебно сътрудничество по света, както и с международни организации, които работят за насърчаването на международното съдебно сътрудничество.

               (17)

               За да позволи редовното проследяване на постигнатия напредък по постигането на целите на Решение 2001/470/ЕО на Съвета, както е изменено с настоящото решение, Комисията следва да представи доклади относно дейностите на Мрежата пред Европейския парламент, Съвета и Европейския икономически и социален комитет.

               (18)

               Решение 2001/470/ЕО на Съвета следва да бъде съответно изменено.

               (19)

               Доколкото целта на настоящото решение не може да бъде постигната в достатъчна степен от държавите-членки, и следователно с оглед неговия мащаб и последици, могат да бъдат по-добре постигнати на общностно равнище, Общността може да предприеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалността, уреден в същия член, настоящото решение не надхвърля необходимото за постигането на тази цел.

               (20)

               Обединеното кралство и Ирландия, в съответствие с член 3 от Протокола относно позицията на Обединеното кралство и Ирландия, приложен към Договора за Европейски съюз и Договора за създаване на Европейската общност, са заявили желанието си да участват в приемането и прилагането на настоящото решение.

               (21)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в приемането на настоящото решение, не е обвързана от него и не го прилага,

         ПРИЕХА НАСТОЯЩОТО РЕШЕНИЕ:
   Член 1
   Решение 2001/470/ЕО се изменя, както следва:

               1.

               Член 2 се изменя, както следва:

                           а)

                           Параграф 1 се изменя, както следва:

                                       i)

                                       в буква в) се заменя със следното:

                                                   „в)

                                                   магистратите за връзка, спрямо които се прилага Съвместно действие 96/277/ПВР от 22 април 1996 г. относно рамката за обмен на магистрати за връзка, за подобряване на съдебното сътрудничество между държавите-членки на Европейския съюз (6), доколкото те разполагат с правомощия в областта на съдебното сътрудничество по граждански и търговски дела;

                                       ii)

                                       добавя се следната буква:

                                                   „д)

                                                   професионалните организации, които представляват на национално равнище в държавите-членки упражняващите юридически професии, които участват пряко в прилагането на общностни и международни правни инструменти в областта на съдебното сътрудничество по граждански и търговски дела.“

                           б)

                           В параграф 2 се добавя следната алинея:
                           „Ако определеното съгласно настоящия параграф звено за контакт не е съдия, съответната държава-членка осигурява ефективна връзка с националните съдебни органи. За да се улесни това, всяка държава-членка може да определи съдия, който да съдейства при изпълнението на тази функция. Съдията е член на Мрежата.“

                           в)

                           Вмъкват се следните параграфи:
                           „2а.   Държавите-членки осигуряват на звената за контакт достатъчно и подходящи средства под формата на човешки и финансови ресурси и съвременни средства за комуникация, така че да могат адекватно да изпълняват възложените им задачи като звена за контакт.“

                           г)

                           Вмъква се следният параграф:
                           „4а.   Държавите-членки определят професионалните организации, посочени в параграф 1, буква д). За тази цел те получават съгласието на съответните професионални организации да участват в Мрежата.
                           Когато в дадена държава-членка съществуват няколко професионални организации, които представляват в национален план една юридическа професия, тази държава-членка осигурява подходящо представителство на съответната професия в рамките на Мрежата.“

                           д)

                           Параграф 5 се изменя, както следва:

                                       i)

                                       уводната част се заменя със следното:
                                       „5.   В съответствие с член 20, държавите-членки нотифицират на Комисията наименованията и пълните адреси на органите по параграфи 1 и 2 от настоящия член, като посочват:“;

                                       ii)

                                       буква в) се заменя със следното:

                                                   „в)

                                                   когато е уместно, техните специфични функции в Мрежата, включително, когато има повече от едно звено за контакт, техните конкретни правомощия.“

               2.

               Член 3 се изменя, както следва:

                           а)

                           В параграф 1 буква б) се заменя със следното:

                                       „б)

                                       улесняване на ефективния достъп до правосъдие, чрез предоставяне на информация за действието на общностните и международните правни инструменти в областта на съдебното сътрудничество по граждански и търговски дела.“

                           б)

                           В параграф 2 букви б) и в) се заменят със следното:

                                       „б)

                                       ефективно и практическо прилагане на действащите общностни правни инструменти или конвенции между две или повече държави-членки.
                                       По-специално, когато е приложимо правото на друга държава-членка, съдилищата или компетентните по въпроса органи могат да се обърнат към Мрежата, за да получат информация относно съдържанието на това право;

                                       в)

                                       изграждане, поддържане и популяризиране на информационна система за обществеността относно съдебното сътрудничество по граждански и търговски дела в Европейския съюз относно съответните общностни и международни правни инструменти и относно националното право на държавите-членки, особено за достъпа до правосъдие.
                                       Основният източник на информация е уебсайтът на Мрежата, който съдържа актуализирана информация на всички официални езици на институциите на Европейския съюз.“

               3.

               В член 5 параграф 2 се заменя със следното:
               „2.   По-специално, звената за контакт:

                           а)

                           гарантират, че местните съдебни органи получават обща информация относно общностните и международните правни инструменти в областта на съдебното сътрудничество по граждански и търговски дела. По-специално, те правят необходимото за популяризирането на Мрежата, както и нейния уебсайт, сред местните съдебни органи;

                           б)

                           предоставят на останалите звена за контакт, на органите, посочени в член 2, параграф 1, букви б)—г), и на местните съдебни органи в техните собствени държави-членки информацията, необходима за доброто съдебно сътрудничество между държавите-членки в съответствие с член 3, за да ги подпомогнат в изготвянето на годни за изпълнение молби за съдебно сътрудничество и в установяването на най-подходящите преки контакти;

                           в)

                           предоставят цялата информация за улесняване прилагането на правото на друга държава-членка, приложимо съгласно общностен или международен правен инструмент. За тази цел звеното за контакт, до което е изпратена такава молба, може да разчита на подкрепата на някой от другите органи в своята държава-членка, посочени в член 2, за предоставяне на исканата информация. Информацията, която се съдържа в отговора, не обвързва звената за контакт, нито консултираните органи, нито органа, който е отправил молбата;

                           г)

                           търсят решения на проблеми, възникнали по повод молби за съдебно сътрудничество, без да се засяга параграф 4 от настоящия член и член 6;

                           д)

                           подпомагат координацията на обработването на молбите за съдебно сътрудничество в съответните държави-членки, и по-специално в случаите, когато няколко молби от съдебните органи в тази държава-членка следва да бъдат изпълнени в друга държава-членка;

                           е)

                           допринася за информирането на обществеността като цяло чрез уебсайта на Мрежата относно съдебното сътрудничество по граждански и търговски дела в Европейския съюз, относно съответните общностни и международни правни инструменти и относно националното право на държавите-членки, особено за достъпа до правосъдие;

                           ж)

                           сътрудничат в организацията на срещите и участват в тези от тях, посочени в член 9;

                           з)

                           подпомагат изготвянето и актуализирането на информацията, посочена в дял III, и по-специално на информационната система за обществеността в съответствие с правилата, предвидени в посочения дял;

                           и)

                           осигуряват координацията между членовете на Мрежата на национално равнище;

                           й)

                           на всеки две години изготвят доклад относно дейността си, включително където е подходящо, най-добри практики в Мрежата, който представят на среща на членовете на Мрежата, като обръщат специално внимание на възможностите за усъвършенстване на Мрежата.“

               4.

               Вмъква се следният член:
               „Член 5а
               Професионални организации
               1.   За да допринесат за изпълнението на предвидените в член 3 задачи, звената за контакт установяват подходящи контакти с професионалните организации, посочени в член 2, параграф 1, буква д) в съответствие с правилата, които предстои да бъдат определени от всяка държава-членка.
               2.   По-специално контактите, посочени в параграф 1, могат да включват следните дейности:

                           а)

                           обмяна на опит и информация относно ефективното и практическо прилагане на общностните и международни инструменти;

                           б)

                           сътрудничество при подготовката и актуализирането на информационните брошури, посочени в член 15;

                           в)

                           участие на професионалните организации в подходящи срещи.

                     3.   Професионалните организации не могат да изискват от звената за контакт информация за конкретни случаи.“

               5.

               В член 6, параграф 2 се добавя следната алинея:
               „За тази цел всяка държава-членка гарантира че, в съответствие с процедурите, които тя предстои да определи, звеното (звената) за контакт в рамките на Мрежата и компетентните органи разполагат с необходимите средства, за да се срещат редовно.“

               6.

               В член 7 параграф 1 се заменя със следното:
               „За да се улесни практическото функциониране на Мрежата, всяка държава-членка гарантира, че звената за контакт разполагат с достатъчни познания по официален език на институциите на Европейския съюз, различен от техния собствен език, с оглед необходимостта да осъществяват контакти със звена за контакти в други държави-членки.“

               7.

               Член 8 се заменя със следното:
               „Член 8
               Обработка на молби за съдебно сътрудничество
               1.   Звената за контакт отговарят на всички отправени до тях молби без отлагане и най-късно в срок от петнадесет дни от получаване на молбата. Ако някое звено за контакт не е в състояние да отговори на молбата в срок, то информира накратко за това лицето, подало молбата, като посочва срока, който счита, че ще му бъде необходим, за да отговори, и като има предвид, че по правило този срок не надхвърля тридесет дни.
               2.   За да отговорят по най-ефикасния и бърз начин на молбите, посочени в параграф 1, звената за контакт използват най-подходящите технологични средства, които държавите-членки са предоставили на тяхно разположение.
               3.   Комисията поддържа защитéн електронен регистър с ограничен достъп на молбите за съдебно сътрудничество и отговорите, посочени в член 5, параграф 2, букви б), в) г) и д). Звената за контакт гарантират, че информацията, необходима за изграждането и функционирането на регистъра се предоставя редовно на Комисията.
               4.   Комисията предоставя на звената за контакт информация относно статистиката за молбите за съдебно сътрудничество и отговорите, посочени в параграф 3, най-малко един път на шест месеца.“

               8.

               Член 9 се заменя със следното:
               „Член 9
               Срещи на звената за контакт
               1.   Звената за контакт, които участват в Мрежата, се срещат най-малко веднъж на всеки шест месеца, в съответствие с член 12.
               2.   На тези срещи всяка държава-членка се представлява от едно или повече звена за контакт, които могат да се придружават от други участници в Мрежата, но броят на представителите на всяка държава-членка не може да превишава шест.“

               9.

               Вмъква се следният член:
               „Член 11а
               Участие на наблюдатели в срещите на Мрежата
               1.   Без да се засяга член 1, параграф 2, Дания може да бъде представлявана на срещите, посочени в членове 9 и 11.
               2.   Присъединяващите се държави и държавите кандидатки могат да бъдат поканени да участват в тези срещи като наблюдатели. Трети държави, страни по международни споразумения относно съдебно сътрудничество по граждански и търговски дела, сключени от Общността, също могат да бъдат поканени да присъстват като наблюдатели на някои от срещите на Мрежата.
               3.   Всяка държава наблюдател може да бъде представлявана на тези срещи от едно или няколко лица, без да надхвърля ограничението от трима представители за държава.“

               10.

               В края на дял II се вмъква следният член:
               „Член 12а
               Връзки с други мрежи и международни организации
               1.   Мрежата поддържа връзки и обменя опит и най-добри практики с другите европейски мрежи, които имат същите цели, като Европейската съдебна мрежа по наказателноправни въпроси. Мрежата също поддържа връзки с Европейската мрежа за съдебно обучение с оглед насърчаване, ако е подходящо и без да се засягат националните практики, на обучението в областта на съдебно сътрудничество по граждански и търговски дела, организирано в полза на местните съдебни органи в държавите-членки.
               2.   Мрежата поддържа връзки с мрежата на Европейските потребителски центрове (ECC-Net). По-специално, за предоставяне на обща информация относно начина, по който действието на общностните и международни правни инструменти улеснява достъпа на потребителите до правосъдие, звената за контакт от Мрежата са на разположение на членовете на мрежата ECC-Net.
               3.   За да изпълни задачите, посочени в член 3 относно международните правни инструменти в областта на съдебното сътрудничество по граждански и търговски дела, Мрежата поддържа контакти и обменя опит с други мрежи за съдебно сътрудничество, създадени между трети държави, и с международните организации, които насърчават международното съдебно сътрудничество.
               4.   Комисията, в тясно сътрудничество с председателството на Съвета и с държавите-членки, отговаря за изпълнението на разпоредбите на настоящия член.“

               11.

               Заглавието на дял III се заменя със следното:

               12.

               В член 13, параграф 1 се добавя следната буква:

                           „в)

                           информацията, посочена в член 8.“

               13.

               Вмъква се следният член:
               „Член 13а
               Предоставяне на обща информация на обществеността
               Мрежата допринася за предоставянето на обща информация на обществеността посредством най-подходящите технически средства с цел осведомяването ѝ за съдържанието и действието на общностните или международните правни инструменти в областта на съдебното сътрудничество по граждански и търговски дела.
               За тази цел и без да се засягат разпоредбите на член 18, звената за контакт осигуряват популяризирането сред обществеността на информационната система, посочена в член 14.“

               14.

               В член 17, параграф 4, буква б) се заменя със следното:

                           „б)

                           осигурява превода на официалните езици на институциите на Съюза на информацията относно съответните аспекти на общностното право и процедури, включително съдебната практика на Общността, както и превода на общите страници на информационната система и информационните брошури, посочени в член 15, и ги помества на уебсайта на Мрежата.“

               15.

               В член 18, точка 4, думата „постепенно“ се заличава.

               16.

               Член 19 се заменя със следното:
               „Член 19
               Доклади
               Не по-късно от 1 януари 2014 г., а след това на всеки три години, Комисията представя на Европейския парламент, на Съвета и на Европейския икономически и социален комитет доклад относно дейностите на Мрежата. При необходимост, докладът се придружава от предложения, целящи адаптиране на настоящото решение, и включва информация относно дейностите на Мрежата, насочени към постигането на напредък в концепцията, разработването и реализирането на европейска система за електронно правосъдие, особено с оглед улесняване на достъпа до правосъдие.“

               17.

               Член 20 се заменя със следното:
               „Член 20
               Нотифициране
               Не по-късно от 1 юли 2010 г. държавите-членки нотифицират на Комисията информацията, посочена в член 2, параграф 5.“

         Член 2
   Влизане в сила
   Настоящото решение влиза в сила на деня след публикуването му в Официален вестник на Европейския съюз.
   Прилага се от 1 януари 2011 г. с изключение на член 1, точка 1, буква д) и точка 17, които се прилагат от датата на нотифициране на настоящото решение на държавите-членки, които са негови адресати.
   Адресати на настоящото решение са държавите-членки, в съответствие с Договора за създаване на Европейската общност.

      Съставено в Брюксел на 18 юни 2009 година.

            За Европейския парламент

            Председател

         H.-G. PÖTTERING

            За Съвета

            Председател

         Š. FÜLE

      (1)  Становище от 3 декември 2008 г. (все още непубликувано в Официален вестник).

      (2)  Становище на Европейския парламент от 16 декември 2008 г. (все още непубликувано в Официален вестник) и Решение на Съвета от 4 юни 2009 г.

      (3)  ОВ L 174, 27.6.2001 г., стр. 25.

      (4)  ОВ C 53, 3.3.2005 г., стр. 1.

      (5)  ОВ L 124, 8.6.1971 г., стр. 1.

      (6)  ОВ L 105, 27.4.1996 г., стр. 1.“;


title: 2009/574/ЕО: Решение на Съвета от 28 ноември 2008 година относно сключването на споразумение под формата на размяна на писма между Европейската общност и Барбадос, Белиз, Република Конго, Република Кот Д’Ивоар, Република острови Фиджи, Кооперативна република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Сейнт Китс и Невис, Република Суринам, Кралство Свазиленд, Обединена република Танзания, Тринидад и Тобаго, Република Уганда, Република Замбия и Република Зимбабве относно гарантираните цени за тръстикова захар за периодите на доставка 2006—2007 г., 2007—2008 г., 2008—2009 г. и от 1 юли 2009 г. до 30 септември 2009 г. и относно сключването на споразумение под формата на размяна на писма между Европейската общност и Република Индия за гарантирани цени за тръстикова захар за същите периоди на доставка

text:
               30.7.2009

               BG

               Официален вестник на Европейския съюз

               L 198/39

         РЕШЕНИЕ НА СЪВЕТА
   от 28 ноември 2008 година
   относно сключването на споразумение под формата на размяна на писма между Европейската общност и Барбадос, Белиз, Република Конго, Република Кот Д’Ивоар, Република острови Фиджи, Кооперативна република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Сейнт Китс и Невис, Република Суринам, Кралство Свазиленд, Обединена република Танзания, Тринидад и Тобаго, Република Уганда, Република Замбия и Република Зимбабве относно гарантираните цени за тръстикова захар за периодите на доставка 2006—2007 г., 2007—2008 г., 2008—2009 г. и от 1 юли 2009 г. до 30 септември 2009 г. и относно сключването на споразумение под формата на размяна на писма между Европейската общност и Република Индия за гарантирани цени за тръстикова захар за същите периоди на доставка
   (2009/574/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Изпълнението на протокол № 3 от АКТБ за захарта от приложение V към Споразумението за партньорство АКТБ—ЕО (1) и Споразумението между Европейската икономическа общност и Република Индия във връзка със захарта от тръстикова захар (2) се осъществява в съответствие с член 1, параграф 2 от всяко споразумение в рамките на управлението на общата организация на пазара на захарта.

               (2)

               Следва да се одобрят споразуменията под формата на размяна на писма между Общността и, от една страна, държавите, посочени в протокола, и, от друга страна, Република Индия относно гарантираните цени на тръстикова захар за периода на доставка 2006—2007 г., 2007—2008 г., 2008—2009 г. и между 1 юли 2009 г. и 30 септември 2009 г.,

         РЕШИ:
   Член 1
   Споразумението под формата на размяна на писма между Европейската общност и Барбадос, Белиз, Република Конго, Република Кот Д’Ивоар, Република острови Фиджи, Кооперативна република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Сейнт Китс и Невис, Република Суринам, Кралство Свазиленд, Обединена република Танзания, Тринидад и Тобаго, Република Уганда, Република Замбия и Република Зимбабве относно гарантираните цени за тръстикова захар за периодите на доставка 2006—2007 г., 2007—2008 г., 2008—2009 г. и от 1 юли 2009 г. до 30 септември 2009 г. и Споразумението под формата на размяна на писма между Европейската общност и Република Индия относно гарантираните цени за тръстикова захар за периодите на доставка 2006—2007 г., 2007—2008 г., 2008—2009 г. и от 1 юли 2009 г. до 30 септември 2009 г. са одобрени от името на Общността.
   Текстовете на тези споразумения са приложени към настоящото решение.
   Член 2
   С настоящото председателят на Съвета е оправомощен да посочи лице/лица, упълномощено/и да подпише/ат споразуменията, с правно обвързващ ефект за Общността.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 28 ноември 2008 година.

            За Съвета

            Председател

         M. BARNIER

      (1)  ОВ L 317, 15.12.2000 г., стр. 3.

      (2)  ОВ L 190, 23.7.1975 г., стр. 36.
    ---documentbreak---

               30.7.2009

               BG

               Официален вестник на Европейския съюз

               L 198/41

         СПОРАЗУМЕНИЕ
   под формата на размяна на писма между Европейската общност и Барбадос, Белиз, Република Конго, Република Кот Д’Ивоар, Република острови Фиджи, Кооперативна република Гвиана, Ямайка, Република Кения, Република Мадагаскар, Република Малави, Република Мавриций, Република Мозамбик, Сейнт Китс и Невис, Република Суринам, Кралство Свазиленд, Обединена република Танзания, Тринидад и Тобаго, Република Уганда, Република Замбия и Република Зимбабве относно гарантираните цени за тръстикова захар за периодите на доставка 2006—2007 г., 2007—2008 г., 2008—2009 г. и от 1 юли 2009 г. до 30 септември 2009 г.
   Брюксел, 2 юли 2009 г.
   Уважаеми господине,
   Представителите на страните от АКТБ, по смисъла на Протокол 3 относно захарта от АКТБ, приложен към приложение V от Споразумението за партньорство АКТБ—ЕО, и на Комисията от името на Европейската общност се споразумяха по силата на разпоредбите от горепосочения протокол за следното:
   За периода на доставка между 1 юли 2006 г. и 30 юни 2007 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2007 г. и 30 юни 2008 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2008 г. и 30 юни 2009 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               — 1.

               От 1 юли 2008 г. до 30 септември 2008 г.;

                           а)

                           за сурова захар: 496,8 EUR за тон;

                           б)

                           за бяла захар: 631,9 EUR за тон.

               — 2.

               От 1 октомври 2008 г. до 30 юни 2009 г.;

                           а)

                           за сурова захар: 448,8 EUR за тон;

                           б)

                           за бяла захар: 541,5 EUR за тон.

         За периода на доставка между 1 юли 2009 г. и 30 септември 2009 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               а)

               за сурова захар: 448,8 EUR за тон;

               б)

               за бяла захар: 541,5 EUR за тон.

         Тези цени се отнасят за захар със стандартно качество, както е определено в законодателството на Общността, непакетирана, на цена CIF, франко европейско пристанище на Общността. Въвеждането на тези цени не нарушава по никакъв начин съответните позиции на страните по договора по отношение на принципите за определяне на гарантираните цени.
   Ще Ви бъда задължен, ако потвърдите получаването на настоящото писмо и дадете съгласието си това писмо заедно с Вашия отговор да представляват сключване на споразумение между Вашето правителство и Европейската общност.
   Моля приемете, уважаеми господине, моите най-дълбоки почитания.

      За Европейската общност

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

   Брюксел, 2 юли 2009 г.
   Уважаеми господине,
   Имам честта да потвърдя получаването на Вашето писмо с днешна дата, което гласи следното:
   „Представителите на страните от АКТБ, по смисъла на Протокол 3 относно захарта от АКТБ, приложен към приложение V от Споразумението за партньорство АКТБ—ЕО, и на Комисията от името на Европейската общност се споразумяха по силата на разпоредбите от горепосочения протокол за следното:
   За периода на доставка между 1 юли 2006 г. и 30 юни 2007 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2007 г. и 30 юни 2008 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2008 г. и 30 юни 2009 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               — 1.

               От 1 юли 2008 г. до 30 септември 2008 г.;

                           а)

                           за сурова захар: 496,8 EUR за тон;

                           б)

                           за бяла захар: 631,9 EUR за тон.

               — 2.

               От 1 октомври 2008 г. до 30 юни 2009 г.;

                           а)

                           за сурова захар: 448,8 EUR за тон;

                           б)

                           за бяла захар: 541,5 EUR за тон.

         За периода на доставка между 1 юли 2009 г. и 30 септември 2009 г. за целите на интервенция по смисъла на член 6 от протокола гарантираните цени, посочени в член 5, параграф 4 от протокола за захарта, са:

               а)

               за сурова захар: 448,8 EUR за тон;

               б)

               за бяла захар: 541,5 EUR за тон.

         Тези цени се отнасят за захар със стандартно качество, както е определено в законодателството на Общността, непакетирана, цена CIF, франко европейско пристанище на Общността. Въвеждането на тези цени не нарушава по никакъв начин съответните позиции на страните по договора по отношение на принципите за определяне на гарантираните цени.
   Ще Ви бъда задължен, ако потвърдите получаването на настоящото писмо и дадете съгласието си това писмо заедно с Вашия отговор да представляват сключване на споразумение между Вашето правителство и Европейската общност.“
   Имам честта да потвърдя съгласието на моето правителство с настоящото писмо.
   Моля приемете, уважаеми господине, моите най-дълбоки почитания.

      За съответните правителствата на държавите от АКТБ, посочени в протокол 3

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         For the Government of Barbados

         For the Government of Belize

         Pour le gouvernement de la République du Congo

         Pour le gouvernement de la République de Côte d’Ivoire

         For the Government of the Sovereign Democratic Republic of Fiji

         For the Government of the Cooperative Republic of Guyana

         For the Government of Jamaica

         For the Government of the Republic of Kenya

         Pour le gouvernement de la République de Madagascar

         For the Government of the Republic of Malawi

         Pour le gouvernement de la République de Maurice

         For the Government of the Republic of Mozambique

         For the Government of Saint Kitts and Nevis

         For the Government of the Republic of Suriname

         For the Government of the Kingdom of Swaziland

         For the Government of the United Republic of Tanzania

         For the Government of the Republic of Trinidad and Tobago

         For the Government of the Republic of Uganda

         For the Government of the Republic of Zambia

         For the Government of the Republic of Zimbabwe

 ---documentbreak--- NA ---documentbreak---

               30.7.2009

               BG

               Официален вестник на Европейския съюз

               L 198/48

         СПОРАЗУМЕНИЕ
   под формата на размяна на писма между Европейската общност и Република Индия относно гарантираните цени за тръстикова захар за периодите на доставка 2006—2007 г., 2007—2008 г., 2008—2009 г. и между 1 юли 2009 г. и 30 септември 2009 г.
   Уважаеми господине,
   Представителите на Индия и на Комисията, от името на Европейската общност, се съгласиха в рамките на преговорите, предвидени в член 5, параграф 4 от Споразумението между Европейската общност и Република Индия относно тръстикова захар за следното:
   За периода на доставка между 1 юли 2006 г. и 30 юни 2007 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2007 г. и 30 юни 2008 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2008 г. и 30 юни 2009 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               — 1.

               От 1 юли 2008 г. до 30 септември 2008 г.:

                           а)

                           за сурова захар: 496,8 EUR за тон;

                           б)

                           за бяла захар: 631,9 EUR за тон.

               — 2.

               От 1 октомври 2008 г. до 30 юни 2009 г.:

                           а)

                           за сурова захар: 448,8 EUR за тон;

                           б)

                           за бяла захар: 541,5 EUR за тон.

         За периода на доставка между 1 юли 2009 г. и 30 септември 2009 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               а)

               за сурова захар: 448,8 EUR за тон;

               б)

               за бяла захар: 541,5 EUR за тон

         Тези цени се отнасят за захар със стандартно качество, както е определено в законодателството на Общността, непакетирана, cif, франко европейско пристанище на Общността. Въвеждането на тези цени не нарушава по никакъв начин съответните позиции на страните по договора по отношение на принципите за определяне на гарантираните цени.
   Ще Ви бъда задължен, ако потвърдите получаването на настоящото писмо и дадете съгласието си това писмо заедно с Вашия отговор да представляват сключване на споразумение между Вашето правителство и Общността.
   Моля приемете, уважаеми господине, моите най-дълбоки почитания.

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

   Уважаеми господине,
   Имам честта да потвърдя получаването на Вашето писмо с днешна дата, което гласи следното:
   „Представителите на Индия и на Комисията, от името на Европейската общност, се съгласиха в рамките на преговорите, предвидени в член 5, параграф 4 от Споразумението между Европейската общност и Република Индия относно тръстикова захар за следното:
   За периода на доставка между 1 юли 2006 г. и 30 юни 2007 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2007 г. и 30 юни 2008 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               а)

               за сурова захар: 496,8 EUR за тон;

               б)

               за бяла захар: 631,9 EUR за тон.

         За периода на доставка между 1 юли 2008 г. и 30 юни 2009 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               — 1.

               От 1 юли 2008 г. до 30 септември 2008 г.;

                           а)

                           за сурова захар: 496,8 EUR за тон;

                           б)

                           за бяла захар: 631,9 EUR за тон.

               — 2.

               От 1 октомври 2008 г. до 30 юни 2009 г.;

                           а)

                           за сурова захар: 448,8 EUR за тон;

                           б)

                           за бяла захар: 541,5 EUR за тон.

         За периода на доставка между 1 юли 2009 г. и 30 септември 2009 г. за целите на интервенция по смисъла на член 6 от Споразумението гарантираните цени, посочени в член 5, параграф 4 от споразумението за захарта, са:

               а)

               за сурова захар: 448,8 EUR за тон;

               б)

               за бяла захар: 541,5 EUR за тон.

         Тези цени се отнасят за захар със стандартно качество, както е определено в законодателството на Общността, непакетирана, cif, франко европейско пристанище на Общността. Въвеждането на тези цени не нарушава по никакъв начин съответните позиции на страните по договора по отношение на принципите за определяне на гарантираните цени.
   Ще Ви бъда задължен, ако потвърдите получаването на настоящото писмо и дадете съгласието си това писмо заедно с Вашия отговор да представляват сключване на споразумение между Република Индия и Общността.“
   Имам честта да потвърдя съгласието на моето правителство с гореизложеното.
   Моля приемете, уважаеми господине, моите най-дълбоки почитания.

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Adoptat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Republica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da República Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering


title: Решение (ОВППС) 2017/1780 на Комитета по политика и сигурност от 18 септември 2017 година за назначаване на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/1/2017)

text:
               30.9.2017

               BG

               Официален вестник на Европейския съюз

               L 253/37

         РЕШЕНИЕ (ОВППС) 2017/1780 НА КОМИТЕТА ПО ПОЛИТИКА И СИГУРНОСТ
   от 18 септември 2017 година
   за назначаване на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/219/ОВППС на Съвета от 15 април 2014 г. относно мисията на Европейския съюз по линия на ОПСО в Мали (EUCAP Sahel Mali) (1), и по-специално член 7, параграф 1 от него,
   като има предвид, че:

               (1)

               Съгласно Решение 2014/219/ОВППС Комитетът по политика и сигурност (КПС) е оправомощен, в съответствие с член 38, трета алинея от Договора, да взема необходимите решения с цел упражняване на политически контрол и стратегическо ръководство на мисията EUCAP Sahel Mali, включително решението за назначаване на ръководител на мисията.

               (2)

               На 26 май 2014 г. КПС прие Решение EUCAP Sahel Mali/1/2014 (2), с което г-н Albrecht CONZE беше назначен за ръководител на мисията за EUCAP Sahel Mali за периода от 26 май 2014 г. до 14 януари 2015 г.

               (3)

               Мандатът на г-н Albrecht CONZE като ръководител на мисията на EUCAP Sahel Mali беше няколкократно удължаван, за последен път — с Решение EUCAP Sahel Mali/2/2016 (3) на КПС, с което мандатът на г-н Albrecht CONZE като ръководител на мисията за EUCAP Sahel Mali бе удължен до 14 юли 2017 г.

               (4)

               На 15 септември 2017 г. върховният представител на Съюза по въпросите на външните работи и политиката на сигурност предложи г-н Philippe RIO да бъде назначен за ръководител на мисията EUCAP Sahel Mali за периода от 1 октомври 2017 г. до 14 януари 2018 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Philippe RIO се назначава за ръководител на мисията на Европейския съюз по линия на ОПСО в Мали (EUCAP Sahel Mali) за периода от 1 октомври 2017 г. до 14 януари 2018 г.
   Член 2
   Настоящото решение влиза в сила в деня на приемането му.

      Съставено в Брюксел на 18 септември 2017 година.

            За Комитета по политика и сигурност

            Председател

         W. STEVENS

      (1)  ОВ L 113, 16.4.2014 г., стр. 21.

      (2)  Решение 2014/310/ОВППС на Комитета по политика и сигурност от 26 май 2014 г. за назначаване на ръководителя на мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/1/2014) (ОВ L 164, 3.6.2014 г., стр. 43).

      (3)  Решение (ОВППС) 2016/2381 на Комитета по политика и сигурност от 14 декември 2016 г. за удължаване на мандата на ръководителя на мисията за мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/2/2016) (ОВ L 352, 23.12.2016 г., стр. 59).


title: 2011/245/ЕС: Решение на Съвета от 14 април 2011 година за назначаване на член от Испания в Комитета на регионите

text:
               19.4.2011

               BG

               Официален вестник на Европейския съюз

               L 103/113

         РЕШЕНИЕ НА СЪВЕТА
   от 14 април 2011 година
   за назначаване на член от Испания в Комитета на регионите
   (2011/245/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н José MONTILLA AGUILERA се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2015 г.:

               —

               г-н Artur MAS GAVARRÓ, Presidente de la Generalitat de Catalunya.

         Член 2
   Настоящото решение влиза в сила в деня на приемането му.

      Съставено в Люксембург на 14 април 2011 година.

            За Съвета

            Председател

         FAZEKAS S.

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.